Amsterdam on suur ja vana linn. Seal oli väga palju erinevaid inimesi: nahavärviga päris valgest kuni päris mustani kõikides vahepealsetes toonides ja pooltoonides, kõikvõimalike rahvuste, sugude, rasside, vanuste, etnilistesse ja muudesse gruppidesse kuuluvuste, kõikvõimalike elupõhimõtete ja intelligentsuse tasemetega. Enamus tundis ennast vabalt: kes käis niisama ringi ja tegi pilti, kes istus maas ja mängis pilli,  kes jutustas elavalt ja valjult oma kaaslastega, kes joonistas asfaldile, kes lasi oma suure laia vana Ameerika lahtise autoga kummivilinal minna, kes vaatas kust aga saab kellegi hetkeks hooletusse jäetud koti ära näpata, kes püüdis mingi meetodiga turistidelt pisut raha välja meelitada jne.